ET
C 252/52
Euroopa Liidu Teataja
17.7.2023
Üldkohtu presidendi 9. juuni 2023. aasta määrus – FFPE (nõukogu osakond) versus nõukogu (Kohtuasi T-179/23 R) (Ajutiste meetmete kohaldamine – Institutsiooniõigus – Ametiühingud ja kutseorganisatsioonid – Nõukogu ja nõukogu peasekretariaadi personali ametiühingute ja kutseorganisatsioonide vahel sõlmitud kokkulepe – Ametiühingute ja kutseorganisatsioonide tunnustamise ja esindavuse kriteeriumide kontrollimise menetlus – Ühele ametiühingule või kutseorganisatsioonile lepingust tulenevate õiguste peatamine esindavuse lävendist allapoole jäämise tõttu – Kohaldamise peatamise taotlus – Kiireloomulisuse puudumine) (2023/C 252/63) Kohtumenetluse keel: prantsuse Pooled Hageja: Euroopa ametnike liidu nõukogu osakond (FFPE (nõukogu osakond)) (esindajad: advokaadid A. Champetier ja S. Rodrigues) Kostja: Euroopa Liidu Nõukogu (esindajad: M. Bauer ja I. Demoulin)
Ese Hageja palub ELTL artiklite 278 ja 279 esitatud hagis peatada Euroopa Liidu Nõukogu 3. aprilli 2023. aasta teatise (ORG.1.
F/7053/23), mis puudutab FFPE teise kontrollimenetluse tulemusi, kohaldamine.
Resolutsioon 1.
Jätta ajutiste meetmete kohaldamise taotlus rahuldamata. 2.
Otsustada kohtukulude kandmine edaspidi.
6. aprillil 2023 esitatud hagi – Dansk Avis Omdeling Distribution versus komisjon (Kohtuasi T-195/23) (2023/C 252/64) Kohtumenetluse keel: inglise Pooled Hageja: Dansk Avis Omdeling Distribution A/S (Vejle, Taani) (esindaja: advokaat L. Sandberg-Mørch) Kostja: Euroopa Komisjon
Nõuded Hageja palub Üldkohtul: — tunnistada hagi vastuvõetavaks ja põhjendatuks; — tühistada komisjoni 10. augusti 2022. aasta otsus C(2022) 5706 final riigiabi SA.
57991 – 2021/C (ex 2021/NN) kohta, mille Taani andis Post Danmark A/S-ile universaalteenuse osutamise kohustuse täitmise eest 2020. aastal makstud hüvitisena, ja — jätta komisjoni kohtukulud tema enda kanda ja mõista komisjonilt välja hageja kohtukulud.